Analytiker: Bitcoin-oppgangen trolig trigget av ukjent kjøper

20.000 bitcoin ble kjøpt fordelt på tre børser.

Vis mer byoutline Foto: Dado Ruvic Reuters

Publisert: Oppdatert: 6. april 2019 15:24 , Publisert: 6. april 2019 15:08

I morgentimene tirsdag steg bitcoin til det høyeste nivået siden november, og dro med seg mange av de små kryptovalutaene.

Dette skjedde trolig etter at en anonym kjøper satte i gang flere datadrevne handler, forklarer en analytiker for Reuters.

På flere børser



Det store algoritmisk kjøpet var verdt omkring 100 millioner dollar (860 millioner kroner), og var spredt ut over store kryptovalutabørser.

Les på E24+ Bloomberg-kommentar: Det kan bli pinlig å låne bitcoins

De tre børsene kjøpene er gjort på er henholdsvis Coinbase, Kraken og Bitstamp.

– Det har vært en enkelt ordre som har blitt algoritmisk styrt på tvers av disse tre arenaene, på rundt 20.000 BTC, sier Oliver von Landsberg-Sadie, administrerende direktør hos BCB Group til Reuters.

Holdt seg oppe



Videre påpeker han at om man ser på volumet på hver av de tre børsene, var det synkroniserte transaksjoner på omkring 7.000 i en time.

– Store kjøp- og salgsordrer pleier å utløse kjøp av algoritmiske innkjøpere, sier Charlie Hayter, grunnlegger av nettrisen for bitcoin stedet CryptoCompare.

Siden tirsdag har prisen for bitcoin holdt seg høy, og en bitcoin handles nå for 5.017 dollar, ifølge Coinmarketcap.

Slik har bitcoin-kursen beveget seg den siste uken, ifølge Coinmarketcap. Vis mer byoutline Skjermdump: Coinmarketcap

Les også Twitter-sjefen hamstrer bitcoin - tror på massiv prisøkning

Les også Kjent bitcoin-veksler tar lokalbanken til retten: Frykter han må flagge ut

Les også Doblet verdiskaping i datasenter-næringen